Ruskokääpä

Ruskokääpä (Postia calvenda) on koko Suomessa melko yleisesti kasvava kääpälaji. Sen isäntäpuita ovat kuusi ja mänty ja ruskokääpää tavataan kaikenlaisissa metsissä, joista vain löytyy kantoja tai kuorettomia runkoja.

Itiöemät ovat yksivuotisia ja kasvavat yleensä pileaattisesti tai puoliresupinaattisesti. Vierekkäiset lakit voivat kasvaa yhteen ja muodostaa jopa 20 cm:n yhteensulautuman. Tuore itiöemä on pehmeä ja pinnaltaan nukkainen, kuivana se muuttuu murenevan hauraaksi. Lakin pohjaväri on valkoinen, vanhetessaan itiöemä muuttuu kuitenkin yhä enemmän ruosteenruskeaksi varsinkin harjanteissa ja kosketuskohdissa. Pillipinta on kermanvärinen, kuivuessa tai muuten vahingoittuessa harmaanruskea. Pillit hienohampaisia ja vanhana liuskoittuneita, 2–4 millimetrillä.

Ruskokäävän taksonomia on vielä tarkentumassa, sillä aiemmin ruskohaprakääpänä (Postia leucomallella) tunnettua lajia ollaan nyt DNA-analyysien aikakaudella jakamassa ainakin kahteen eri lajiin.

 Katso myös 
Käävät metsien suojeluarvon indikaattoreina

 Lähteet  

 Aiheesta muualla 
Laji.fi: Ruskokääpä (Postia calvenda)

Luokka:Haprakäävät
Luokka:Ruskolahosienet